Kreis Lugano Nord

Da Kreis Lugano Nord buidt zamm mid de Kreise Agno, Breno, Capriasca, Ceresio, Lugano Ost, Lugano West, Magliasina, Paradiso, Sessa, Taverne und Vezia an Bezirk Lugano vom Schweiza Kanton Tessin. Da Sitz vom Kreisomt is in Lugano.

Da Kreis is mid Dekret vom 17. Juni 2013 af'n 13. August 2013 grindt und setzt se aus de ehemolign Gmoana Sonvico, Cimadera, Villa Luganese, Davesco-Soragno, Certara, Bogno, Valcolla und Cadro zamm, de heit zua Stod Lugano ghean.

De voahea'm Kreis Lugano Ost zuateitn Quartiere Davesco-Soragno (seit 2003 bei Lugano) und Villa Luganese (seit 2007 eihgemoant) hom mid dessn Grindung zum Kreis Lugano Nord gwexlt.

De Neiorganisation vo da Kreisstrukta isw mid da Eihgmoanung vo Valcolla netig, denn de af dern Gmoagebiet glengna Ortschoftn Scareglia, Signora, Colla, Cozzo und Bogno lieng af'm rechtn Ufa vom Fluss Cassarate. Se hättn noch oidm Musta am Kreis Lugano West zuateit wern miassn, ds ibrige Gebiet vo da friahan Gmoa Valcolla (nomantli Certara, Cimadera und Piandera) hingeng amKreis Lugano Ost.

 Woppn Noma vo da Gmoa Eihwohna() Flächin km² BFS-Nr 35px|Lugano  Lugano    75.8  5192